Á fundi bæjarstjórnar Akraness sl. þriðjudag var samþykkt að ráðast í markaðssetningu byggingalóða í bænum , en kaupstaðurinn á fjölda lóða tilbúnar til úthlutunar eftir að fjölmörgum lóðum var skilað í aðdraganda og kjölfar efnahagshrunsins . Í umræðunni um lóðamálin hefur komið fram að Akraneskaupstaður eigi í jörðu í formi lóða um 600 milljónir króna . Fyrir bæjarstjórnarfundinum lá minnisblaðs Jóns Pálma Pálssonar framkvæmdastjóra Framkvæmdastofu , Þorvaldar Vestmann framkvæmdastjóra Skipulags - og umhverfisstofu og Tómasar Guðmundssonar verkefnisstjóri Akranesstofu um markaðssetningu íbúða - og iðnaðarlóða . Þar er lagt til sem bæjarstjórnin samþykkti einróma að sett verði upp síða á Akranesvefnum í samræmi við tillögu og lausn hugbúnaðafyrirtækisins Gagarín og starfshópsins sem að markaðsmálunum hefur unnið . Fjármögnun , krónum 250.000 var á bæjarstjórnarfundinum vísað til næstu endurskoðunar fjárhagsáætlunar 2010 . Að sögn Gísla S. Einarssonar bæjarstjóra ákvað bæjarráð og síðar bæjarstjórn að fresta til umfjöllunar næstu bæjarstjórnar þeim hluta tillagna starfshópsins um markaðsmálin sem fjölluðu um auglýsingaherferð með lóðasöluna , skjáauglýsingum í sjónvarpi og vefmiðlum , auk þess sem veittur yrði tímabundinn 25% afsláttur af gatnagerðagjöldum sem beitu fyrir lóðakaupendur .